b'\n_START_ARTICLE_\nMichailas Golovatovas\n_START_PARAGRAPH_\nMichailas Golovatovas (rus. \xd0\x9c\xd0\xb8\xd1\x85\xd0\xb0\xd0\xb8\xd0\xbb \xd0\x92\xd0\xb0\xd1\x81\xd0\xb8\xd0\xbb\xd1\x8c\xd0\xb5\xd0\xb2\xd0\xb8\xd1\x87 \xd0\x93\xd0\xbe\xd0\xbb\xd0\xbe\xd0\xb2\xd0\xb0\xd1\x82\xd0\xbe\xd0\xb2; g. 1949\xc2\xa0m. rugpj\xc5\xab\xc4\x8dio 23 d. Mukovino kaime (rus. \xd0\x9c\xd1\x83\xd0\xba\xd0\xbe\xd0\xb2\xd0\xbd\xd0\xb8\xd0\xbd\xd0\xbe (netoli Maskvos)\xc2\xa0\xe2\x80\x93 atsargos pulkininkas, verslininkas, buv\xc4\x99s Rusijos specialiosios paskirties Alfa b\xc5\xabrio vadovas. Sausio 13 d. dalyvavo Sausio \xc4\xafvykiuose Vilniuje.\n_START_SECTION_\nBiografija\n_START_PARAGRAPH_\nNuo 1972\xc2\xa0m. dirbo KGB, o nuo 1974\xc2\xa0m. jo specialiame padalinyje Alfa. 1979\xe2\x80\x931980\xc2\xa0m. tarnavo kaip politik\xc5\xb3 asmens sargybinis Afganistane._NEWLINE_1991\xc2\xa0m. sausio 11-13 d. vadovavo Alfa grupei, kuri sausio 13 d. \xc5\xa1turmavo Vilniaus televizijos bok\xc5\xa1t\xc4\x85 ir radijo ir televizijos pastatus Vilniuje. Tuomet \xc5\xbeuvo 14 Lietuvos pilie\xc4\x8di\xc5\xb3._NEWLINE_Nuo 1993\xc2\xa0m. turi privat\xc5\xb3 versl\xc4\x85\xc2\xa0\xe2\x80\x93 \xc4\xafk\xc5\xabr\xc4\x99s saugos bendrov\xc4\x99 Alpha B. Saugumo strukt\xc5\xabr\xc5\xb3 ekspertas Andrejus Soldatovas, sp\xc4\x97jo, kad M. Golovatovas tik formaliai yra pensininkas, o i\xc5\xa1 ties\xc5\xb3 tebedirba Rusijos Federaliniam Saugumo Biurui. Taip leid\xc5\xbeia manyti ir faktas, kad jis vadovauja sporto organizacijoms, kurios priklauso FSB kontroliuojamam susivienijimui \xe2\x80\x9eDynamo\xe2\x80\x9c._NEWLINE_Lietuvos generalin\xc4\x97 prokurat\xc5\xabra i\xc5\xa1dav\xc4\x97 Europos are\xc5\xa1to order\xc4\xaf M. Golovatovui 2010\xc2\xa0m. spalio 18 d., ta\xc4\x8diau tai nesukliud\xc4\x97 M. Golovatovui 8 kartus lankytis Europos S\xc4\x85jungos \xc5\xa1alyse: Kipre, Suomijoje ir \xc4\x8cekijoje._NEWLINE_2011\xc2\xa0m. liepos 15 d. buvo sulaikytas oro uoste Austrijoje, ta\xc4\x8diau skubiai paleistas. I\xc5\xa1vyko \xc4\xaf Rusij\xc4\x85. Austrijos intitucijos teigia gavusios neai\xc5\xa1k\xc5\xb3 Europos are\xc5\xa1to order\xc4\xaf ir tod\xc4\x97l nusprendusi paleisti Sausios 13-osios byloje \xc4\xaftariam\xc4\x85 buvus\xc4\xaf KGB pareig\xc5\xabn\xc4\x85.'